b"\n_START_ARTICLE_\nDist\xc3\xa0ncia m\xc3\xadnima d'intersecci\xc3\xb3 orbital\n_START_PARAGRAPH_\nLa dist\xc3\xa0ncia m\xc3\xadnima d'intersecci\xc3\xb3 orbital (en angl\xc3\xa8s, MOID, Minimum orbit intersection distance) \xc3\xa9s, en astronomia, una mesura del risc de col\xc2\xb7lisi\xc3\xb3 entre els objectes astron\xc3\xb2mics. _NEWLINE_En general, es calcula per a un cos petit respecte a un planeta, com la dist\xc3\xa0ncia m\xc3\xadnima a la intersecci\xc3\xb3 de l'\xc3\xb2rbita del planeta. _NEWLINE_En concret, la MOID es defineix com la dist\xc3\xa0ncia entre els punts m\xc3\xa9s pr\xc3\xb2xims de les \xc3\xb2rbites osculatrius dels dos cossos en q\xc3\xbcesti\xc3\xb3, i per tant es defineix per a una data determinada i no en funci\xc3\xb3 de l'evoluci\xc3\xb3 que aquestes \xc3\xb2rbites poden tenir amb el temps."